LA UNION - Dead on arrival iti Bacnotan District Hospital ti maysa a mister idinto a madama pay laeng a maag-agasan iti Ilocos Training Regional Medical Center (ITRMC) San Fernando, La Union ti maysa pay nga indibidual kalpasan a nairaman dagitoy iti vehicular accident a napasamak idiay kawatiwatan ti Brgy. Guinabang, Bacnotan, La Union agarop 1:30 ita nga malem.
Nabigbig ti pimmusay a ni Leonardo Rimiedo, idinto a ti maysa pay a biktima ket ni Larry Corpuz, agpada dagitoy nga addaan ti asawa ken residente ti Brgy. Cabugao, Bacnotan, La Union.
Maibasar iti report babaen ti phone interview kenni PO1 Gemma Cayabyab, dagiti biktima ket agturturong ti amianan a direksyon no nasadino a nakalugan dagitoy ti motor a ti driver ket ni Rimiedo idinto a backride ni Corpuz idi a nakasinnabat da ti Isuzu Sportivo – ZLP-90 a minaneho ni Daniel Sabiano, residente ti Brgy. Poblacion, Sudipen, La Union idi mapasamak ti head on collision dagitoy.
Gapu iti kinapigsa ti impact ti aksidente agpada a nadalep dagiti biktima ket dagus a naiturong iti ospital.
Iti agdama ti respondent driver ket adda ita iti kustodiya ti Bacnotan PNP.
ilo_Latn ilo_Latn ilo_Latn ilo_Latn ilo_Latn